pythainlp/thaigov-v2-corpus-22032023 huggingface dataset:
วันพฤหัสบดีที่ 8 เมษายน 2564
แอร์พอร์ต เรล ลิงก์ คุมเข้มมาตรการอำนวยความสะดวก และรักษาความปลอดภัย รวมทั้งมาตรการป้องกันโควิด-19 ในช่วงวันหยุดยาวเทศกาลสงกรานต์ 9 - 15 เมษายน 2564
รถไฟฟ้าแอร์พอร์ต เรล  ลิงก์ คุมเข้มมาตรการอำนวยความสะดวกและรักษาความปลอดภัย รวมทั้งมาตรการป้องกันโควิด-19  ให้แก่ผู้โดยสารช่วงเทศกาลสงกรานต์ระหว่างวันที่ 9 - 15 เมษายน 2564 สอดคล้องตามนโยบายกระทรวงคมนาคม
รถไฟฟ้าแอร์พอร์ต เรล ลิงก์ คุมเข้มมาตรการอำนวยความสะดวกและรักษาความปลอดภัย รวมทั้งมาตรการป้องกันโควิด-19 ให้แก่ผู้โดยสารช่วงเทศกาลสงกรานต์ระหว่างวันที่ 9 - 15 เมษายน 2564 สอดคล้องตามนโยบายกระทรวงคมนาคม
นายสุเทพ พันธุ์เพ็ง กรรมการผู้อำนวยการใหญ่บริษัท รถไฟฟ้า ร.ฟ.ท. จำกัด หรือผู้ให้บริการรถไฟฟ้าแอร์พอร์ต เรล ลิงก์ เปิดเผยว่าในช่วงเทศกาลสงกรานต์ระหว่างวันที่ 9 - 15 เมษายน 2564 บริษัทฯ ได้เตรียมพร้อมมาตรการอำนวยความสะดวก และรักษาความปลอดภัย เพื่อรองรับการเดินทางของผู้โดยสาร และให้ผู้โดยสารที่ใช้บริการได้รับความสะดวกสบาย และความปลอดภัยในการใช้บริการมากที่สุด ตามนโยบายของกระทรวงคมนาคม โดยมีมาตรการดังนี้
ด้านการอำนวยความสะดวก ได้จัดจุดบริการเชื่อมต่อระบบขนส่งสาธารณะ ( TAXI STAND ) ที่สถานีรถไฟฟ้าพญาไท และตั้งศูนย์ประสานงานอำนวยการและติดตามสถานการณ์อย่างใกล้ชิดที่ห้องควบคุมการเดินรถไฟฟ้า ศูนย์ซ่อมบำรุงคลองตัน ส่วนด้านการรักษาความปลอดภัย กำหนดให้เจ้าหน้าที่รักษาความปลอดภัยตรวจสอบทางเข้า-ออกทุกสถานี , พื้นที่ในจุดลับตา และตรวจสอบบุคคลที่มีอาการมึนเมาอย่างเข้มงวดในการเข้าใช้บริการ และตรวจสอบระบบการใช้งานโทรทัศน์วงจรปิด ( CCTV ) ให้ใช้งานได้ดีอยู่เสมอรวมถึงกำหนดวัตถุต้องห้ามที่ไม่สามารถนำเข้ามาในระบบรถไฟฟ้าได้แก่ อาวุธ ของมีคม ลูกโป่ง พลุดอกไม้ไฟ และวัตถุที่จะทำให้เกิดประกายไฟ
ด้านความมั่นคงกำหนดให้ฝ่ายปฏิบัติการเดินรถไฟฟ้าทบทวนการทำงานด้านความปลอดภัยเกี่ยวกับวัตถุต้องสงสัย ให้เจ้าหน้าที่ตรวจสอบกระเป๋า หรือกล่องหีบห่อ สัมภาระที่วางทิ้งไว้แบบผิดสังเกต และระมัดระวังบุคคลภายนอกที่อาจแปลกปลอมเข้ามาในบริเวณพื้นที่ปฏิบัติงานหรือพื้นที่สถานี พร้อมจัดชุดตรวจผสม ประกอบด้วย เจ้าหน้าที่บริษัท รถไฟฟ้า ร.ฟ.ท. จำกัด , พนักงานรักษาความปลอดภัย , เจ้าหน้าที่ตำรวจสถานีตำรวจรถไฟสุวรรณภูมิ , เจ้าหน้าที่ชุดสุนัขทหารตรวจวัตถุระเบิด (K9) ออกตรวจสอบพื้นที่และอำนวยความสะดวกด้านรักษาความปลอดภัยในช่วงเทศกาลสงกรานต์
นอกจากนั้นบริษัทยังคงคุมเข้มมาตรการป้องกันการแพร่ระบาดของไวรัสโควิด-19 โดยมีมาตรการต่างๆ ทั้งตั้งจุดคัดกรองตรวจวัดอุณหภูมิผู้โดยสารก่อนเข้าใช้บริการในทุกสถานี ,เพิ่มความถี่ในการทำความสะอาดบริเวณจุดสัมผัสภายในสถานี และในขบวนรถ , เพิ่มความถี่ในการฉีดพ่นยาฆ่าเชื้อภายในขบวนรถไฟฟ้าก่อนให้บริการ ซึ่งขอความร่วมมือผู้โดยสารสวมหน้ากากอนามัยตลอดเวลาที่ใช้บริการรถไฟฟ้า และสแกน QR Code ไทยชนะบริเวณสถานีทุกครั้ง เพื่อเป็นประโยชน์ในการสอบสวนโรค รวมทั้งปฏิบัติตามมาตรการเว้นระยะห่างทางสังคม ( Social Distancing ) ในขณะใช้บริการ และงดเว้นการพูดคุยภายในตู้โดยสาร เพื่อร่วมกันป้องกันการแพร่ระบาดของไวรัสโควิด-19
ทั้งนี้เชื่อมั่นว่าหากได้ปฏิบัติตามแผนงานที่วางไว้ และผู้โดยสารให้ความร่วมมือตามแผนดังกล่าว จะส่งผลให้ผู้โดยสารได้รับความปลอดภัยและสะดวกสบายในการเดินทางในช่วงเทศกาลสงกรานต์ และสามารถสอบถามข้อมูลเพิ่มเติมได้ที่ Call Center 1690 หรือ www.srtet.co.th , ww.facebook.com/AirportRailLink และ Twitter : Airport Rail Link
วันพฤหัสบดีที่ 8 เมษายน 2564
สั่งเข้ม! คุมผับ บาร์ คาราโอเกะ สกัดโควิดลุกลาม
...
จากกรณีที่มีผู้ติดเชื้อโรคโควิด-19 จากสถานบันเทิงต่าง ๆ ทั้งผับ บาร์ คาราโอเกะ รัฐบาลได้สั่งการให้หน่วยงานที่เกี่ยวข้อง เพิ่มความเข้มข้นและความถี่ในการตรวจกำกับดูแล ให้สถานประกอบการดำเนินมาตรการป้องกันโรคโควิด-19 โดยมาตรการที่บังคับใช้ตั้งแต่วันที่ 5 เม.ย.64 ประกอบด้วย
.
1. กรณีพบผู้ติดเชื้อในสถานประกอบการใด ให้ปิดสถานประกอบการนั้น เป็นเวลาอย่างน้อย 2 สัปดาห์
.
2. กรณีพบผู้ติดเชื้อในสถานประกอบการหลายแห่งในพื้นที่ใกล้เคียงกัน ให้ปิดสถานประกอบการในพื้นที่นั้น เป็นเวลาอย่างน้อย 2 สัปดาห์
.
3. กรณีมีการแพร่ระบาดในสถานประกอบการหลายแห่งในพื้นที่จังหวัดใด ให้คณะกรรมการโรคติดต่อจังหวัด หรือ กทม. พิจารณาปิดสถานประกอบการในพื้นที่ทั้งจังหวัด/กทม. เป็นเวลาอย่างน้อย 2 สัปดาห์
.
สำหรับการจำหน่ายอาหาร - เครื่องดื่มยังคงเปิดได้ปกติแบบ New Normal หากตรวจพบว่ามีผู้ติดเชื้อโรคโควิด-19 ได้ไปใช้บริการ จะให้ปิดบริการ เพื่อจัดระเบียบอย่างน้อย 2 สัปดาห์ นอกจากนี้ ยังอาจสั่งปิดร้านอาหารที่มีความเสี่ยง เช่น ห้องแอร์ อย่างน้อย 2 สัปดาห์
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 8 เมษายน 2564
สำนักงานตำรวจแห่งชาติยืนยันเจ้าหน้าที่ดำเนินการตามนโยบายของรัฐบาล และปฏิบัติตามมาตรการป้องกันการแพร่ระบาดโควิด-19 อย่างเคร่งครัด
สำนักงานตำรวจแห่งชาติยืนยันเจ้าหน้าที่ดำเนินการตามนโยบายของรัฐบาล และปฏิบัติตามมาตรการป้องกันการแพร่ระบาดโควิด-19 อย่างเคร่งครัด  ขณะที่ กทม.ดำเนินมาตรการเชิงรุก ควบคุมการแพร่ระบาดฯ ที่มีความเชื่อมโยงกับสถานบันเทิง
เมื่อวันที่ 7 เมษายน 2564 พล.ต.ต.ยิ่งยศ เทพจำนงค์ โฆษกสำนักงานตำรวจแห่งชาติ ได้ชี้แจงกรณีมีวิจารณ์การระบาดระลอกใหม่ของโควิด-19 เกิดจากการละเลยของเจ้าหน้าที่ในการเปิดปิดสถานบริการว่า ว่า ตั้งแต่มีสถานการณ์แพร่ระบาดฯ สำนักงานตำรวจแห่งชาติ ได้ดำเนินการตามนโยบายของรัฐบาล และปฏิบัติตามมาตรการป้องกันการแพร่ระบาดฯ อย่างต่อเนื่อง โดยในพื้นที่ กทม.ได้มีการประชาสัมพันธ์ให้ผู้ประกอบการ ดำเนินการตามมาตรการอย่างเคร่งครัด พร้อมทั้งจัดเจ้าหน้าที่สายตรวจปฏิบัติหน้าที่ตลอด 24 ชม. ขณะที่ในส่วนภูมิภาค ซึ่งเป็นพื้นที่รับผิดชอบของตำรวจภูธรภาค 1 - 9 ก็มีการปฏิบัติตามมาตรการป้องกันการแพร่ระบาดฯ ในมาตรฐานเดียวกัน
ส่วนทางด้านกรุงเทพมหานคร ได้ดำเนินมาตรการเชิงรุก เพื่อควบคุมสถานการณ์แพร่ระบาดฯ ที่มีความเชื่อมโยงกับสถานบันเทิง โดยจัดชุดตรวจบูรณาการหน่วยงานที่เกี่ยวข้องลงพื้นที่ตรวจสถานบันเทิงทุกวัน รวมทั้งเพิ่มความเข้มข้นและความถี่ในการตรวจสอบการเปิดให้บริการร้านอาหารตามเวลาที่กำหนด พร้อมกำชับให้ปฏิบัติตามมาตรการป้องกันการแพร่ระบาดฯ ส่วนกรณีที่ตั้งข้อสังเกตสถานบันเทิงเปิดเกินเวลานั้น ที่ผ่านมาสำนักงานเขตพื้นที่ ร่วมกับ สน.ท้องที่ และฝ่ายความมั่นคงออกตรวจสอบสถานประกอบการให้ปฏิบัติตามกฎหมายอย่างต่อเนื่อง
----------------------
วันพฤหัสบดีที่ 8 เมษายน 2564
ผู้ตรวจฯ ดีอีเอส ร่วมประชุมติดตามความคืบหน้าแผนพัฒนาจังหวัดและกลุ่มจังหวัด “บึงกาฬ” ผ่านสื่ออิเล็กทรอนิกส์ ตามแผนการตรวจราชการแบบบูรณาการ ประจำปี พ.ศ.2564 รอบที่ 1
ผู้ตรวจฯ ดีอีเอส ร่วมประชุมติดตามความคืบหน้าแผนพัฒนาจังหวัดและกลุ่มจังหวัด “บึงกาฬ” ผ่านสื่ออิเล็กทรอนิกส์ ตามแผนการตรวจราชการแบบบูรณาการ ประจำปี พ.ศ.2564 รอบที่ 1
เมื่อวันที่ 8 เมษายน 2564 นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมการประชุมการตรวจราชการแบบบูรณาการ ประจำปีงบประมาณ พ.ศ.2564 รอบที่ 1 เขตตรวจราชการที่ 10 (จังหวัดบึงกาฬ) ผ่านสื่ออิเล็กทรอนิกส์ ณ ห้องทำงานผู้ตรวจราชการกระทรวงดิจิทัลเพื่อเศรษฐกิจและสังคม ซึ่งที่ประชุมร่วมพิจารณาวาระสำคัญเกี่ยวกับนโยบายหลักของรัฐบาล อาทิ การฟื้นฟูคุณภาพชีวิตของประชาชนหลังโควิด 19 การจัดการแหล่งน้ำชุมชนภาคเกษตร ได้แก่ โครงการ 1 ตำบล 1 กลุ่มเกษตรทฤษฎีใหม่ โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ โคก หนอง นา โมเดล และโครงการก่อสร้างแหล่งน้ำในไร่นานอกเขตชลประทาน การส่งเสริมและพัฒนาอาชีพของประชาชนในโครงการการจัดที่ดินทำกินให้ชุมชน ( คทช.) และการแก้ไขปัญหามลพิษทางอาการ และการดำเนินการตามแผนพัฒนาจังหวัดและกลุ่มจังหวัด โดยได้ประชุมร่วมกับคณะตรวจราชการแบบบูรณาการฯ ของสำนักนายกรัฐมนตรี ณ ห้องประชุม 108 อรรถไกวัลวจี ชั้น 1 อาคารสำนักงานปลัดสำนักนายกรัฐมนตรี ทำเนียบรัฐบาล กรุงเทพฯ
*********************
วันพฤหัสบดีที่ 8 เมษายน 2564
นายกฯ ห่วงใยประชาชน สั่งเข้มมาตรการสถานบริการ ผับ บาร์ คาราโอเกะ ! หากพบผู้ติดเชื้อไวรัสโควิด- 19 ปิดทันทีอย่างน้อย 14  วัน มีผลแล้วตั้งแต่วันที่ 5 เมษายน เป็นต้นไป
โฆษกรัฐบาลเผย นายกฯ ห่วงใยประชาชน สั่งเข้มมาตรการสถานบริการ ผับ บาร์ คาราโอเกะ ! หากพบผู้ติดเชื้อไวรัสโควิด- 19 ปิดทันทีอย่างน้อย 14  วัน มีผลแล้วตั้งแต่วันที่ 5 เมษายน เป็นต้นไป
วันนี้ (8 เม.ย.64) นายอนุชา บูรพชัยศรี โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนในสถานการณ์การแพร่ระบาดของเชื้อไวรัสโควิด-19 ที่ยังคงมีอย่างต่อเนื่องโดยเฉพาะอย่างยิ่งในสถานบริการต่างๆ รัฐบาลจึงเน้นมาตรการป้องกันโรคโควิด-19 ในสถานบริการ สถานประกอบการที่มีลักษณะคล้ายสถานบริการ ผับ บาร์ คาราโอเกะ โดยเริ่มแล้วตั้งแต่วันที่ 5 เมษายน 2564 เป็นต้นไป โดยมีรายละเอียดดังนี้
1) กรณีพบผู้ติดเชื้อในสถานประกอบการแห่งใดแห่งหนึ่ง ให้ปิดสถานประกอบการนั้น ๆ เป็นเวลาอย่างน้อย 2 สัปดาห์
(2) กรณีพบผู้ติดเชื้อในสถานประกอบการหลายแห่งให้พื้นที่ใกล้เคียงกัน ให้ปิดสถานประกอบการในพื้นที่นั้น ๆ เป็นเวลาอย่างน้อย 2 สัปดาห์
(3) กรณีมีการแพร่ระบาดในสถานประกอบการหลายแห่งในพื้นที่จังหวัดใด ให้คณะกรรมการโรคติดต่อจังหวัด/กทม. พิจารณาปิดสถานประกอบการในพื้นที่ทั้งจังหวัด/กทม. เป็นเวลาอย่างน้อย 2 สัปดาห์
โฆษกรัฐบาล เผยว่าศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) ได้เพิ่มความเข้มข้นและความถี่ในการตรวจกำกับดูแล ให้สถานประกอบการดำเนินมาตรการป้องกันโรคโควิด-19 ตามที่กำหนดให้เป็นไปด้วยความเรียบร้อย
ส่วนการจำหน่ายอาหารหรือเครื่องดื่ม ยังเปิดดำเนินการได้ตามที่กำหนดในแต่ละพื้นที่ โดยให้เน้นย้ำมาตรการป้องกันโรคโควิด-19 อย่างเคร่งครัด อย่างไรก็ตาม ใน กรณีตรวจพบผู้ติดเชื้อในร้านอาหารหรือเครื่องดื่มในสถานประกอบการใด ให้ปิดสถานที่นั้น ๆ เพื่อจัดระเบียบและระบบป้องกันโรคโควิด-19 อย่างน้อย 2 สัปดาห์ หรือหากพบว่ามีการแพร่ระบาดของโรคโควิด-19 ในร้านอาหารหรือเครื่องดื่มหลายแห่งในพื้นที่จังหวัดใด ให้คณะกรรมการโรคติดต่อจังหวัด/กทม. พิจารณาเพิ่มการปิดร้านอาหารที่มีความเสี่ยง ได้แก่ สถานประกอบการที่เป็นห้องแอร์ สถานประกอบการที่ไม่ดำเนินการตามมาตรการป้องกันโรคโควิด-19 เป็นเวลาอย่างน้อย 2 สัปดาห์ ด้วยเช่นกัน
โฆษกประจำสำนักนายกรัฐมนตรียังกล่าวว่า นายกรัฐมนตรีได้ย้ำถึงมาตรการป้องกันโรคโควิด-19 ตาม พ.ร.บ. โรคติดต่อ พ.ศ. 2558 มาตรา 35 ที่สามารถดำเนินการได้ในปัจจุบัน ซึ่งระบุว่า กรณีที่มีเหตุจำเป็นเร่งด่วนเพื่อเป็นการป้องกันการแพร่ระบาดของโรคติดต่ออันตรายหรือโรคระบาด ให้ผู้ว่าราชการจังหวัดโดยความเห็นชอบของคณะกรรมการโรคติดต่อจังหวัด หรือผู้ว่าราชการกรุงเทพมหานครโดยความเห็นชอบของคณะกรรมการโรคติดต่อกรุงเทพมหานคร มีอำนาจสั่งปิดตลาด สถานที่ประกอบหรือจำหน่ายอาหาร สถานที่ผลิตหรือจำหน่ายเครื่องดื่ม โรงงาน สถานที่ชุมนุมชน โรงมหรสพ สถานศึกษา หรือสถานที่อื่นใดไว้เป็นการชั่วคราว พร้อมทั้งสั่งให้ผู้ที่เป็นหรือมีเหตุอันควรสงสัยว่าเป็นโรคติดต่ออันตราย/โรคระบาดหยุดการประกอบอาชีพเป็นการชั่วคราว และสั่งห้ามผู้ที่เป็นหรือมีเหตุอันควรสงสัยว่าเป็นโรคติดต่ออันตรายหรือโรคระบาดเข้าไปในสถานที่ชุมนุมชน โรงมหรสพ สถานศึกษา หรือสถานที่อื่นใด เว้นแต่ได้รับอนุญาตจากเจ้าพนักงานควบคุมโรคติดต่อด้วย
-------------------
วันพฤหัสบดีที่ 8 เมษายน 2564
สธ.แจงเนื่องจากพบการแพร่กระจายเชื้อโควิด-19 หลายจังหวัด จุดเสี่ยงสถานบันเทิง ผับ บาร์ คาราโอเกะ จึงกำหนดพื้นที่ให้สอดคล้องกับสถานการณ์ปัจจุบัน
สธ.แจงเนื่องจากพบการแพร่กระจายเชื้อโควิด-19 หลายจังหวัด จุดเสี่ยงสถานบันเทิง ผับ บาร์ คาราโอเกะ จึงกำหนดพื้นที่ให้สอดคล้องกับสถานการณ์ปัจจุบัน พื้นที่ควบคุมสูงสุด (สีแดง) 5 จ. ใช้อำนาจตาม ม. 9 พ.ร.ก.ฉุกเฉินฯ
เมื่อวันที่ 7 เมษายน 2564 นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข ได้ชี้แจงกรณีสมาคมภัตตาคารไทยเรียกร้องให้ทบทวนมาตรการปิดร้านอาหารไม่เกิน 21.00 น. รวมถึงการที่จะปรับมาตรการควบคุมโรคใน 5 พื้นที่เสี่ยง ว่า รอบสัปดาห์ที่ผ่านมา พบผู้ติดเชื้อโควิด 19 เป็นกลุ่มก้อน กทม. ทำให้เกิดการแพร่กระจายเชื้อไปหลายจังหวัด จุดเสี่ยงที่มีการแพร่ระบาดฯ คือสถานบันเทิง ผับ บาร์ คาราโอเกะ ดังนั้นคณะกรรมการด้านวิชาการ ภายใต้คณะกรรมการโรคติดต่อแห่งชาติ จึงแนะนำให้กรมควบคุมโรคกำหนดพื้นที่ให้สอดคล้องกับสถานการณ์ปัจจุบัน เพื่อให้สามารถวางแผนเฝ้าระวังกลุ่มเสี่ยง เน้นสถานบันเทิง ผับบาร์ โดยเฉพาะใน กทม.และปริมณฑล ทั้งนี้ ข้อเสนอการปรับพื้นที่ควบคุมสูงสุด (สีแดง) 5 จังหวัด ศบค.ชุดเล็กไม่ได้ไม่เห็นชอบ แต่ให้ใช้อำนาจตามมาตรา 9 พ.ร.ก.ฉุกเฉินฯ โดยให้ศูนย์ปฏิบัติการฉุกเฉินด้านการแพทย์และสาธารณสุข และศูนย์บริหารสถานการณ์โควิด 19 กระทรวงมหาดไทย ร่วมกันพิจารณาประเมินกำหนดพื้นที่ใหม่ตามสถานการณ์เพิ่มเติม โดยเตรียมเสนอ ศบค.ชุดเล็กพิจารณา ภายใน 1-2 วันนี้
----------------------
วันพฤหัสบดีที่ 8 เมษายน 2564
สธ.คุมโควิดสถานบันเทิงใน 1-2 เดือน ส่วน กทม.ยังต้องใช้เวลา ย้ำสงกรานต์งดรวมตัว
กระทรวงสาธารณสุขคาดคุมโควิด 19 กลุ่มสถานบันเทิงได้ 1-2 เดือน ส่วนต้นเชื้อใน กทม.อาจต้องใช้เวลา ขึ้นกับมาตรการควบคุมโรค ย้ำสงกรานต์ประชาชนต้องเข้มมาตรการป้องกันโรค ใส่หน้ากากอนามัย ล้างมือบ่อยๆ เว้นระยะห่าง ไม่ไปสถานที่เสี่ยง
กระทรวงสาธารณสุขคาดคุมโควิด 19 กลุ่มสถานบันเทิงได้ 1-2 เดือน ส่วนต้นเชื้อใน กทม.อาจต้องใช้เวลา ขึ้นกับมาตรการควบคุมโรค ย้ำสงกรานต์ประชาชนต้องเข้มมาตรการป้องกันโรค ใส่หน้ากากอนามัย ล้างมือบ่อยๆ เว้นระยะห่าง ไม่ไปสถานที่เสี่ยง จัดงานในพื้นที่โล่ง อากาศถ่ายเท งดกิจกรรมรวมตัว พร้อมเสนอปิดผับ บาร์ 41 จังหวัดตัดตอนการแพร่ระบาดโรค
วันนี้ (8 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข แถลงสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 405 ราย มาจากระบบเฝ้าระวังในโรงพยาบาล 197 ราย ค้นหาเชิงรุกในชุมชน 194 ราย และเดินทางมาจากต่างประเทศ 14 ราย รักษาหายเพิ่ม 32 ราย ไม่มีเสียชีวิต ทำให้การติดเชื้อระลอกใหม่ ตั้งแต่วันที่ 15 ธันวาคม 2563 - 8 เมษายน 2564 มีผู้รักษาหายแล้ว 23,924 ราย อยู่ระหว่างรักษา 2,114 ราย และเสียชีวิตสะสม 35 ราย ทั้งนี้ การระบาดส่วนใหญ่ยังมาจากสถานบันเทิงกระจายในจังหวัดต่างๆ อย่างไรก็ตาม กระทรวงสาธารณสุข พยายามควบคุมไม่ให้ระบาด โดยในต่างจังหวัดคาดว่าจะควบคุมได้ภายใน 1-2 เดือน ส่วนต้นเชื้อใหญ่ที่อยู่ในสถานบันเทิงกรุงเทพมหานคร อาจต้องใช้เวลา ซึ่งขึ้นอยู่กับมาตรการที่ใช้ในการควบคุมโรค
นายแพทย์เกียรติภูมิ กล่าวว่า ขณะนี้ใกล้เทศกาลสงกรานต์มีการเดินทางกลับภูมิลำเนา ขอให้ระวังเรื่องอุบัติเหตุและการแพร่เชื้อโควิด 19 โดยกิจกรรมที่ทำได้ช่วงสงกรานต์ คือ จัดพิธีสรงน้ำพระ กิจกรรมทางศาสนาอื่น รดน้ำดำหัวขอพรผู้ใหญ่ตามประเพณีนิยมหรือกระทรวงวัฒนธรรมกำหนด และเดินทางข้ามจังหวัด ขอให้ปฏิบัติมาตรการส่วนบุคคลอย่างเต็มที่ด้วยการใส่หน้ากากอนามัย ล้างมือบ่อยๆ เว้นระยะห่าง ประเมินความเสี่ยงตัวเอง หลีกเลี่ยงสถานที่เสี่ยงหรือแออัด ตรวจวัดอุณหภูมิ สแกนไทยชนะ ส่วนการจัดงานขอให้จัดที่โล่งแจ้ง ระบายอากาศดี เลี่ยงการจัดในห้องปรับอากาศที่อากาศไม่ถ่ายเท งดกิจกรรมมีคนรวมตัวจำนวนมาก เช่น สาดน้ำ คอนเสิร์ต ประแป้ง ปาร์ตี้โฟม เป็นต้น
"ขอให้ อสม.สอดส่องดูแลผู้เข้าออกหมู่บ้านชุมชน เคาะประตูบ้านให้คำแนะนำคนเดินทางจากพื้นที่เสี่ยงและสถานบันเทิงให้แยกตัวเอง หากมีอาการผิดปกติให้เข้ารับการตรวจที่โรงพยาบาล ให้คณะกรรมการโรคติดต่อจังหวัด จัดระบบเฝ้าระวังคนเดินทางจากพื้นที่เสี่ยง ตั้งด่านตรวจการสัญจรในพื้นที่ ตรวจสอบสถานที่เสี่ยงต่างๆ เช่น สถานบันเทิง ร้านอาหาร ตลาด สนามชนวัว ไก่ชน เป็นต้น ตรวจสอบมาตรการป้องกันโรคของระบบขนส่งต่างๆ พิจารณาการจัดกิจกรรมของชุมชนให้เหมาะสม โดยจังหวัดที่มีความเสี่ยงให้จัดระบบเฝ้าระวังตรวจหาเชื้อในกลุ่มเสี่ยงด้วย" นายแพทย์เกียรติภูมิกล่าว
สำหรับมาตรการควบคุมโรคในแต่ละพื้นที่ ยังเหมือนเดิมไม่มีการปรับระดับสีพื้นที่ใหม่ แต่ได้เสนอปิดสถานบันเทิง ผับ บาร์ คาราโอเกะ กิจการอาบอบนวดใน 41 จังหวัด เป็นเวลา 14 วัน ได้แก่ จังหวัดที่พบผู้ติดเชื้อเกี่ยวข้องกับสถานบันเทิงหรือสถานประกอบการ และจังหวัดที่มีความเสี่ยง เป็นทางผ่าน หรือเมืองใหญ่ที่มีสถานบันเทิงจำนวนมาก เพื่อตัดตอนไม่ให้เกิดปัญหาแพร่ระบาดเป็นวงกว้างต่อไป ส่วนร้านอาหารต่างๆ กิจการอื่นๆ เปิดได้ตามปกติตามมาตรการที่กำหนดของแต่ละพื้นที่ โดยเน้นมาตรการป้องกันโรคอย่างเคร่งครัด
**********************************8 เมษายน 2564
วันพฤหัสบดีที่ 8 เมษายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามความคืบหน้าโครงการเสริมทรายชายหาดจอมเทียน พร้อมมอบนโยบายการดูแลความปลอดภัยทางน้ำ
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามความคืบหน้าโครงการเสริมทรายชายหาดจอมเทียน พร้อมมอบนโยบายการดูแลความปลอดภัยทางน้ำและมาตรการป้องกันการแพร่ระบาดของโรคติดเชื้อไวรัส COVID-19 ในช่วงเทศกาลสงกรานต์ 2564
โดยมี นายสมพงษ์ จิรศิริเลิศ รองอธิบดีกรมเจ้าท่า นายพิสุทธิ์ อมรยุทธ์ ผู้อำนวยการสำนักงานเจ้าท่าภูมิภาคที่ 6 นายเอกราช คันธโร ผู้อำนวยการสำนักงานเจ้าท่าภูมิภาคสาขาพัทยา และเจ้าหน้าที่กรมเจ้าท่า ร่วมให้การต้อนรับ เมื่อวันที่ 3 เมษายน 2564
นายอธิรัฐ รัตนเศรษฐ กล่าวว่า โครงการเสริมทรายชายหาดจอมเทียนของกรมเจ้าท่า (จท.) ดำเนินการ 2 ช่วง ได้แก่ ช่วงที่ 1 ตั้งแต่ร้านลุงไสวถึงซอยนาจอมเทียน และช่วงที่ 2 ซอยนาจอมเทียน 19 ถึงซอยนาจอมเทียน 11 รวมระยะทาง 3,575 เมตร ความกว้าง 50 เมตร ใช้ทรายประมาณ 634,817 ลูกบาศก์เมตร พร้อมทั้งก่อสร้างแหล่งทรายสำรอง ความยาว 225 เมตร มีกำหนดแล้วเสร็จในเดือนพฤศจิกายน 2565 หากแล้วเสร็จจะช่วยฟื้นฟูระบบนิเวศน์ชายหาดจอมเทียนให้กลับมามีความสวยงาม ส่งเสริมการท่องเที่ยวกระตุ้นเศรษฐกิจ และช่วยสร้างรายได้สู่ประเทศ ในการนี้รัฐมนตรีช่วยว่าการกระทรวงคมนาคมได้สั่งการให้สำนักงานเจ้าท่าภูมิภาคสาขาชลบุรีเร่งรัดดำเนินการให้แล้วเสร็จก่อนกำหนด และทยอยเปิดให้นักท่องเที่ยวได้ใช้ประโยชน์ รวมทั้งดูแลพื้นที่ก่อสร้างไม่ให้กระทบต่อทัศนียภาพของชายหาดและการท่องเที่ยว
จากนั้นรัฐมนตรีช่วยว่าการกระทรวงคมนาคมและคณะ เดินทางไปตรวจเยี่ยมศูนย์อำนวยความปลอดภัยทางน้ำ ณ ท่าเรือพัทยาใต้ (แหลมบาลีฮาย) ซึ่งจะเริ่มปฏิบัติงานตั้งแต่วันที่ 10 - 16 เมษายน 2564 โดยบูรณาการร่วมกับหน่วยงานที่เกี่ยวข้อง มีอัตรากำลังเจ้าหน้าที่รวม 50 นาย รถยนต์ตรวจการณ์ จำนวน 2 คัน เรือยนต์ตรวจการณ์ จำนวน 7 ลำ ออกตรวจตราเพื่อปราบปราบผู้ฝ่าฝืนกฎหมายการเดินเรือ ควบคุม ดูแล อำนวยความสะดวกแก่ประชาชน และนักท่องเที่ยวที่เดินทางสัญจรทางน้ำ รวมทั้งประชาสัมพันธ์ให้เจ้าของเรือ ผู้ประกอบการเรือ ผู้ควบคุมเรือ และผู้โดยสาร ปฏิบัติตามมาตรการเพื่อความปลอดภัยและมาตรการป้องกันการแพร่ระบาดฯ ในช่วงเทศกาลสงกรานต์อย่างเคร่งครัด ในการนี้ท่านรัฐมนตรีช่วยว่าการกระทรวงคมนาคม ได้เน้นย้ำให้เจ้าหน้าที่ผู้ปฏิบัติงานต้องเข้มงวดมาตรการความปลอดภัยในการดูแลนักท่องเที่ยว รวมทั้งมาตราการป้องกันการแพร่ระบาดฯ และขอความร่วมมือประชาชนสวมหน้ากากอนามัยหรือหน้ากากผ้าทุกคน หมั่นล้างมือด้วยเจลแอลกอฮอล์ทุกครั้งที่ขึ้น - ลงเรือ ปฏิบัติตามคำแนะนำของนายเรือ ผู้ควบคุมเรือ และเจ้าหน้าที่ของรัฐโดยเคร่งครัด ทั้งนี้ หากพบเห็นการฝ่าฝืนกฎหมาย ข้อปฏิบัติ หรือเหตุร้ายต่าง ๆ สามารถแจ้งได้ที่สายด่วน จท. 1199
วันพฤหัสบดีที่ 8 เมษายน 2564
เด็กไทยทุกคนต้องได้เรียนหนังสือ รัฐบาลสนับสนุนทุนเสมอภาค ปี63 ช่วยนักเรียนด้อยโอกาสแล้ว 1.07 ล้านคน
เด็กไทยทุกคนต้องได้เรียนหนังสือ รัฐบาลสนับสนุนทุนเสมอภาค ปี63 ช่วยนักเรียนด้อยโอกาสแล้ว 1.07 ล้านคน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ว่า ครม. รับทราบรายงานประจำปี 2563 ของกองทุนเพื่อความเสมอภาคทางการศึกษา (กสศ.) ซึ่งผลการดำเนินงานในปีงบประมาณ 2563 ที่ผ่านมา เป็นช่วงที่เกิดการแพร่ระบาดของโรคโควิด-19 ส่งผลกระทบเป็นวงกว้าง โดยเฉพาะอย่างยิ่งนักเรียนในครอบครัวที่ยากจน กสศ. จึงได้ปรับแผนการดำเนินงานให้ความช่วยเหลือกลุ่มเป้าหมายตามภารกิจ และช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคโควิด-19 เพิ่มเติม ภายใต้งบประมาณ จำนวน 5,915 ล้านบาท ผ่าน 9 โครงการ ดังนี้
1.โครงการจัดการศึกษาเชิงพื้นที่เพื่อความเสมอภาคทางการศึกษา ได้ช่วยเหลือเด็กและเยาวชนนอกระบบการศึกษาแบบบูรณาการ ใน 20 จังหวัดนำร่อง จำนวน 26,055 คน
2 โครงการจัดสรรเงินอุดหนุนนักเรียนยากจนพิเศษแบบมีเงื่อนไข (ทุนเสมอภาค) ประจำปีงบประมาณ พ.ศ.2563 ได้จัดสรรเงินช่วยเหลือนักเรียนระดับอนุบาลถึงมัธยมศึกษาปีที่ 3 ที่มีความยากจนพิเศษตามเงื่อนไข ปีละ 3,000 บาทต่อคน ในสถานศึกษาสังกัดคณะกรรมการการศึกษาขั้นพื้นฐาน กองบัญชาการตำรวจตระเวนชายแดน และองค์กรปกครองส่วนท้องถิ่น รวม 994,428 คน และให้ความช่วยเหลือกลุ่มเป้าหมายที่ได้รับผลกระทบจากโรคโควิด-19 อีก 753,996 คน
3.โครงการทุนนวัตกรรมสายอาชีพชั้นสูง ได้สนับสนุนทุนช่วยเหลือเยาวชนผู้ขาดแคลนทุนทรัพย์หรือด้อยโอกาส ให้ได้รับการศึกษาและประกอบอาชีพตามความถนัดจำนวน 4,588 คน ใน 66 สถาบันการศึกษาสายอาชีพทั่วประเทศ
4.โครงการทุนพัฒนาเต็มศักยภาพสายอาชีพ “ทุนพระกนิษฐาสัมมาอาชีพ”ได้สนับสนุนทุนการศึกษาให้แก่เยาวชนที่เรียนดี มีความสามารถพิเศษ และมีเจตคติที่ดีต่อสายอาชีพ แต่ขาดแคลนทุนทรัพย์และด้อยโอกาส ให้ได้รับการศึกษาต่อในระดับปริญญาตรีถึงปริญญาเอก 38 คน
5.โครงการสร้างโอกาสทางการศึกษา สำหรับนักเรียนในพื้นที่ห่างไกลเป็นครูรุ่นใหม่ เพื่อพัฒนาคุณภาพโรงเรียนของชุมชน (ครูรัก(ษ์)ถิ่น) ได้สนับสนุนทุนการศึกษาแก่เยาวชนผู้ขาดแคลนทุนทรัพย์และด้อยโอกาส เพื่อศึกษาต่อในคณะครุศาสตร์และศึกษาศาสตร์ จำนวน 328 คน ครอบคลุม 45 จังหวัด
6.โครงการพัฒนาทักษะแรงงานที่ขาดแคลนทุนทรัพย์และด้อยโอกาสที่ใช้ชุมชนเป็นฐาน ได้พัฒนากลุ่มคนวัยแรงงานให้มีความรู้ความสามารถในการประกอบอาชีพตามความถนัดและศักยภาพของตน จำนวน 9,056 คน ใน 51 จังหวัด
7.โครงการสนับสนุนการพัฒนาครูและเด็กนอกระบบการศึกษา โดยพัฒนาครูให้สามารถจัดกระบวนการเรียนรู้ที่มีประสิทธิภาพเหมาะสมกับผู้เรียนนอกระบบการศึกษาและให้ผู้เรียนมีทักษะในการดำเนินชีวิต ซึ่งช่วยเหลือกลุ่มเป้าหมายได้ 35,140 คน
8.โครงการพัฒนาครูและโรงเรียน เพื่อยกระดับคุณภาพการศึกษาอย่างต่อเนื่อง มี 834 โรงเรียน เข้าร่วมโครงการ มีครูและบุคลากรทางการศึกษาได้รับการพัฒนาจำนวน 19,660 คน และนักเรียนได้รับโอกาสพัฒนาศักยภาพ 194,600 คน
9.โครงการวิจัยและนวัตกรรมด้านการศึกษา มีการวิจัยนวัตกรรมด้านการศึกษาและพัฒนาองค์ความรู้ รวม 23 โครงการ
สำหรับผลการดำเนินงานทางการเงินของ กสศ. ณ วันที่ 30 กันยายน 2563 มีรายได้ จำนวน 5,538 ล้านบาท มีค่าใช้จ่าย จำนวน 5,150 ล้านบาท มีรายได้สูงกว่าค่าใช้จ่ายสุทธิ จำนวน 388 ล้าน ซึ่งรายได้ร้อยละ 99 เป็นการอุดหนุนจากรัฐบาล ตาม พระราชบัญญัติงบประมาณรายจ่าย ประจำปีงบประมาณ พ.ศ.2563
--------------------------
วันพฤหัสบดีที่ 8 เมษายน 2564
กรมเจ้าท่าเร่งขุดลอกแม่น้ำกกสายเก่า จังหวัดเชียงราย เพิ่มพื้นที่กักเก็บน้ำ รับมืออุทกภัยและบรรเทาภัยแล้งให้กับประชาชน
กรมเจ้าท่า (จท.) กระทรวงคมนาคม โดยสำนักงานพัฒนาและบำรุงรักษาทางน้ำที่ 7 เปิดหน่วยปฏิบัติงานขุดลอกแม่น้ำกกสายเก่า ตำบลรอบเวียง อำเภอเมือง จังหวัดเชียงราย เพื่อขุดลอกแม่น้ำกกสายเก่าที่ตื้นเขินจากตะกอนของดินทรายและวัชพืช
นายวิทยา ยาม่วง อธิบดีกรมเจ้าท่า กล่าวว่า จท. มีภารกิจดูแลรักษาและขุดลอกร่องน้ำ ให้มีสภาพสมบูรณ์เพื่อให้ประชาชนสามารถใช้น้ำได้อย่างเกิดประโยชน์สูงสุด ซึ่ง จท. ได้ดำเนินการขุดลอกร่องน้ำมาอย่างต่อเนื่อง เพื่อเตรียมความพร้อมรองรับการเก็บกักน้ำในช่วงฤดูฝนตามนโยบายของรัฐบาล โดยเมื่อวันที่ 15 มีนาคม 2564 ได้เปิดหน่วยปฏิบัติงานขุดลอกแม่น้ำกกสายเก่า ตำบลรอบเวียง อำเภอเมือง จังหวัดเชียงราย โดยใช้รถขุด ชม.10 ปฏิบัติงานขุดลอกตั้งแต่บริเวณ กม.0+000 ถึง กม.1+552 ระยะทาง 1,552 เมตร และขุดลอกเพิ่มความกว้างของร่องน้ำประมาณ 10 เมตร มีความลึก 388 เมตร (จากระดับน้ำทะเลปานกลาง) ปริมาณวัสดุขุดลอก 15,000 ลูกบาศก์เมตร ผลการดำเนินงาน ณ วันที่ 1 เมษายน 2564 คิดเป็นร้อยละ 28.40
ทั้งนี้ เมื่อดำเนินการแล้วเสร็จตามแผนจะสามารถช่วยเหลือให้ชาวชุมชนประมาณ 1,100 ครัวเรือน ประมาณ 5,000 คน มีน้ำที่ใสสะอาด ปลอดภัย สำหรับใช้อุปโภค บริโภค และใช้ในการเกษตร รวมทั้งมีพื้นที่รองรับน้ำในช่วงฤดูฝนเพิ่มขึ้น เนื่องจากร่องน้ำมีความกว้างและความลึกเพิ่มขึ้น เรือสามารถผ่านเข้า - ออกได้อย่างสะดวก ปลอดภัย และทําให้กระแสน้ำไหลหมุนเวียนได้สะดวก ส่งผลให้ระบบนิเวศทางน้ำมีความสมบูรณ์มากยิ่งขึ้น
วันศุกร์ที่ 9 เมษายน 2564
คำปราศรัยของนายกรัฐมนตรีและรัฐมนตรีว่าการกระทรวงกลาโหม
เนื่องในโอกาสวันคล้ายวันสถาปนากระทรวงกลาโหม ครบ ๑๓๔ ปี วันที่ ๘ เมษายน ๒๕๖๔
วันพฤหัสบดีที่ 8 เมษายน 2564
ประชุมคณะทำงานจัดงานโอทอปเกษตรไทย สู้ภัยโควิด-19 ครั้งที่ 2/2564
กระทรวงเกษตรฯ จัดประชุมคณะทำงานจัดงานโอทอปเกษตรไทย สู้ภัยโควิด-19 ผ่านการประชุมทางไกลออนไลน์ ระบบ Zoom
วันพฤหัสบดีที่ 8 เมษายน 2564 นายอำพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะทำงานจัดงานโอทอปเกษตรไทย สู้ภัยโควิด-19 ในฐานะที่ปรึกษาคณะทำงานฯ โดยมีนายอำพล วริทธิธรรม ผู้อำนวยการกองผลิตภัณฑ์ปศุสัตว์ กรมปศุสัตว์ เป็นผู้แทนประธานการประชุมและเลขานุการ นางสาวนฤมล อดิเรกโชติกุล นักวิเคราะห์นโยบายและแผนชำนาญการพิเศษ สำนักแผนงานและโครงการพิเศษ ผู้ช่วยเลขานุการ พร้อมด้วยผู้แทนจากหน่วยงานต่าง ๆ ที่เกี่ยวข้องเข้าร่วมประชุม ได้แก่ สำนักงานมาตรฐานสินค้าเกษตรและอาหารแห่งชาติ องค์การตลาดเพื่อเกษตรกร กรมส่งเสริมการเกษตร กรมการข้าว กรมประมง กรมส่งเสริมสหกรณ์ สำนักงานเศรษฐกิจการเกษตร องค์การส่งเสริมกิจการโคนมแห่งประเทศไทย และกรมหม่อนไหม ซึ่งถ่ายทอดสัญญาณจากห้องประชุมศูนย์เทคโนโลยีสารสนเทศและการสื่อสาร ชั้น 6 ผ่านการประชุมทางไกลออนไลน์ระบบ Zoom
โดยที่ประชุมได้รับทราบและพิจารณาในประเด็นต่าง ๆ ได้แก่ การกำหนดจัดงานโอทอปไทย สู้ภัยโควิด-19 ระหว่างวันที่ 24 เมษายน – 2 พฤษภาคม 2564 โดยมีรูปแบบการจัดงานและกิจกรรมภายในงานทั้งนิทรรศการและการจำหน่ายสินค้า ซึ่งในส่วนของกระทรวงเกษตรและสหกรณ์มีจำนวนบูธจำหน่ายสินค้ารวมประมาณ 230 บูธ และมีการเตรียมมาตรการป้องกันแพร่ระบาดของเชื้อโควิด-19 ใน 3 ช่วง คือ ก่อนการจัดงาน ระหว่างการจัดงาน และหลังการจัดงาน เพื่อเป็นการขับเคลื่อนงานกิจกรรมโอทอปไทย สู้ภัยโควิด-19 เพื่อให้ผู้ผลิตและผู้ประกอบการ OTOP และชุมชนท่องเที่ยวจากวิกฤติการแพร่ระบาดของเชื้อโควิด-19 มีช่องทางการตลาดในการประชาสัมพันธ์ จัดแสดงและจำหน่ายสินค้าให้สามารถสร้างรายได้แก่ชุมชน รวมถึงบรรเทาผลกระทบของผู้ผลิต ผู้ประกอบ OTOP ต่อไป
วันอังคารที่ 6 เมษายน 2564
“ไทย” ประเทศแรกในเอเชีย ประกาศแผนปฏิบัติการระดับชาติ ว่าด้วยธุรกิจกับสิทธิมนุษยชน เผยส่งรายงานถึงสหรัฐฯแล้ว ลุ้นขยับขึ้น “เทียร์ 1” ปราบปรามค้ามนุษย์ มิ.ย.นี้
“ไทย” ประเทศแรกในเอเชีย ประกาศแผนปฏิบัติการระดับชาติว่าด้วยธุรกิจกับสิทธิมนุษยชน เผยส่งรายงานถึงสหรัฐฯแล้ว ลุ้นขยับขึ้น “เทียร์ 1” ปราบปรามค้ามนุษย์ มิ.ย.นี้
วันที่ 6 เม.ย. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ได้ให้ความสำคัญต่อการแก้ปัญหาการค้ามนุษย์อย่างจริงจังต่อเนื่องครอบคลุมทุกมิติ โดยรัฐบาลตั้งเป้าจะได้รับการประเมินผลการดำเนินงานป้องกันและปราบปรามการค้ามนุษย์ หรือทิปรีพอร์ต (Trafficking in Persons Report: TIP Report) จากสหรัฐให้อยู่ในระดับเทียร์ 1 หมายถึง ประเทศที่ดำเนินการสอดคล้องกับมาตรฐานขั้นต่ำตามกฎหมายของสหรัฐอเมริกา ในการป้องกันและบังคับใช้กฎหมายการต่อต้านการค้ามนุษย์ ซึ่งประเทศไทยขณะนี้อยู่เทียร์ 2 มาเป็นเวลา 3 ปีต่อเนื่อง แสดงถึงการเป็นประเทศที่มีความพยายามในการแก้ไขปัญหาและตรวจสอบการลักลอบค้ามนุษย์อย่างจริงจัง ดีขึ้นจากก่อนหน้าที่เคยอยู่เทียร์ 2 แบบต้องจับตา (Watch list) และเทียร์ 3 ซึ่งหมายถึงประเทศที่ไม่มีความพยายามแก้ไขปัญหาการค้ามนุษย์
ทั้งนี้ รัฐบาลได้จัดส่งรายงานผลการดำเนินงานป้องกันและปราบปรามการค้ามนุษย์ของประเทศไทย (ทิปรีพอร์ต) ประจำปี พ.ศ. 2563 ให้สถานเอกอัครราชทูตสหรัฐอเมริกาเป็นที่เรียบร้อย เมื่อวันที่ 2 ก.พ. 2564 และตามด้วยรายงานความก้าวหน้าการดำเนินงาน (ช่วง ม.ค.- มี.ค. 64 ) เมื่อวันที่ 3 เม.ย. ซึ่งผ่านการเห็นชอบจากนายกรัฐมนตรีแล้ว สาระของรายงาน แสดงให้เห็นถึงความทุ่มเทของภาคส่วนต่าง ๆ ที่เกี่ยวข้อง เป็นการขยายและต่อยอดการดำเนินงานจากปีก่อน ๆ อาทิ สถิติการดำเนินการจับกุมและการลงโทษทางกฎหมาย การขับเคลื่อนแผนปฏิบัติการระดับชาติว่าด้วยธุรกิจกับสิทธิมนุษยชน ซึ่งประเทศไทยเป็นประเทศแรกในเอเชีย ที่ประกาศใช้แผนปฏิบัติการระดับชาติว่าด้วยธุรกิจกับสิทธิมนุษยชน การพิจารณาคดีค้ามนุษย์ในชั้นพนักงานสอบสวน อัยการ และศาล มีความรวดเร็วขึ้น เช่น ในชั้นพนักงานสอบสวน ระยะเวลาในการทำสำนวนการสอบสวนคดีค้ามนุษย์ลดลง จาก 118 วันในปี 2558 เหลือ 70 วันในปี 2563 มากไปกว่านั้น ยังมีการเตรียมการดูแลกลุ่มผู้เสียหายที่มีความหลากหลายทางเพศ รวมถึงมีการจัดตั้งศูนย์ช่วยเหลือแรงงานต่างด้าวที่ประสบปัญหาจากการทำงาน ร่วมกับเครือข่ายภาคประชาสังคม
นางสาวรัชดา กล่าวด้วยว่า อีกหนึ่งผลงานสำคัญและสอดรับกับนโยบายรัฐบาลดิจิทัล คือ กระทรวงการพัฒนาสังคมและความมั่นคงของมนุษย์ ได้ขับเคลื่อนการมีส่วนร่วมของประชาชนในการป้องกันการค้ามนุษย์ ผ่านแอปพลิเคชัน ‘PROTECT-U’ ซึ่งเป็นช่องทางแจ้งเหตุและช่วยเหลือคุ้มครองผู้เสียหายจากการค้ามนุษย์ ใช้ได้ถึง 7 ภาษา ประกอบด้วย ไทย จีน อังกฤษ เมียนมา เขมร ลาว เวียดนาม จีน และไทย และได้เดินหน้าขยายการใช้งานให้เข้าถึงกลุ่มเป้าหมายในพื้นที่เสี่ยง พัฒนามาตรการความร่วมมือเพื่อการคุ้มครองผู้เสียหายกับประเทศต้นทางและปลายทางอย่างต่อเนื่อง
“นายกรัฐมนตรีขอบคุณทุกภาคส่วนที่ได้ร่วมกันดำเนินงานป้องกันและปราบปรามการค้ามนุษย์อย่างต่อเนื่อง ทำให้เกิดผลสำเร็จอย่างเป็นรูปธรรมมากขึ้น ๆ ซึ่งคำว่าทุกภาคส่วนนี้ นายกฯ ครอบคลุมถึงภาคประชาสังคมที่เป็นอีกกลไกสำคัญในการแจ้งข้อมูลและช่วยเหลือผู้ได้รับความเสียหาย รวมถึงตรวจสอบติดตามการทำงานของกลไกราชการ และในโอกาสนี้ รัฐบาลขอเชิญชวนประชาชนดาวน์โหลด แอปพลิเคชัน ‘PROTECT-U’ เพื่อจะได้เป็นส่วนหนึ่งของการร่วมมือกันแก้ปัญหาการค้ามนุษย์ ” รองโฆษกฯ กล่าว
วันอังคารที่ 6 เมษายน 2564
ประชุมบอร์ดองค์การสะพานปลา
รองปลัดฯ อำพันธุ์ เข้าร่วมประชุมบอร์ดองค์การสะพานปลา
วันจันทร์ที่5เมษายน2564นายอำพันธุ์เวฬุตันติรองปลัดกระทรวงเกษตรและสหกรณ์เข้าร่วมประชุมคณะกรรมการองค์การสะพานปลาครั้งที่4/2564โดยมีดร.ประยูรดำรงชิตานนท์เป็นประธานและคณะกรรมการองค์การสะพานปลาพร้อมด้วยคณะผู้บริหารองค์การสะพานปลาเข้าร่วมณห้องประชุมองค์การสะพานปลากรุงเทพมหานคร
ซึ่งที่ประชุมได้รับทราบทิศทางกรอบการดำเนินงานรวมถึงติดตามความคืบหน้าการบริหารงานในด้านต่างๆเพื่อให้องค์การสะพานปลามีศักยภาพในการแข่งขันเพิ่มประสิทธิภาพในการบริหารต่อยอดธุรกิจอย่างต่อเนื่องเป็นศูนย์กลางส่งเสริมกิจกรรมเชิงสังคมเชิงพาณิชย์สันทนาการและการท่องเที่ยวแบบบูรณาการต่อไป
วันอังคารที่ 6 เมษายน 2564
นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
นายกรัฐมนตรีวางพานพุ่มดอกไม้ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
วันนี้ (6 เม.ย.) 64 เวลา 17.15 น. ณ บริเวณปฐมบรมราชานุสรณ์ สะพานพระพุทธยอดฟ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้ถวายราชสักการะปฐมบรมราชานุสรณ์ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ โดยมีคณะรัฐมนตรีเข้าร่วมในพิธี
เมื่อนายกรัฐมนตรีเดินทางถึง ได้ถวายความเคารพ ก่อนวางพานพุ่มดอกไม้ถวายราชสักการะปฐมบรมราชานุสรณ์ จำนวน 2 พาน ในนามนายกรัฐมนตรีและคณะรัฐมนตรี แล้วนายกรัฐมนตรีถวายความเคารพ เป็นอันเสร็จพิธี
วันอังคารที่ 6 เมษายน 2564
รองนายกรัฐมนตรีและรัฐมนตรีว่าการกระทรวงการต่างประเทศ เปิดงาน ‘Local to Global: Visions of Isan’  เปิดโอกาสช่องทางในการพัฒนาผลิตภัณฑ์ ยกระดับสินค้าเพื่อนำสู่ตลาดสากล
รองนายกรัฐมนตรีและรัฐมนตรีว่าการกระทรวงการต่างประเทศ เปิดงาน ‘Local to Global: Visions of Isan’  เปิดโอกาสช่องทางในการพัฒนาผลิตภัณฑ์ ยกระดับสินค้าเพื่อนำสู่ตลาดสากล
นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นำเสนอศักยภาพและขีดความสามารถของกลุ่มจังหวัดภาคอีสานให้กลายเป็นผู้เล่นสำคัญของห่วงโซ่อุปทานภายในประเทศและตลาดสากลภายในงาน "Local to Global: Visions of Isan" จัดโดยกระทรวงการต่างประเทศ ร่วมกับหน่วยงานที่เกี่ยวข้อง โดยมีผู้ประกอบการไทยจาก ๖ จังหวัดในภาคอีสานเข้าร่วม ได้แก่ ขอนแก่น กาฬสินธุ์ มหาสารคาม ร้อยเอ็ด หนองคาย และมุกดาหาร ซึ่งภายในงานได้มีการสัมมนา ถึงศักยภาพและโอกาสผลิตภัณฑ์ของภาคอีสานไปสู่ตลาดสากล ในหัวข้อ " อีสานก้าวหน้า ทูตพาไปสากล", " อีสานครบเครื่อง มุ่งหน้าสู่สากล" , " อีสานทีเด็ด เจาะตลาดสากล" ทั้งนี้การแสดงผลิตภัณฑ์ของจังหวัดต่าง ๆในครั้งนี้ถือเป็นโอกาสและเป็นช่องทางในการพัฒนาผลิตภัณฑ์ ยกระดับสินค้าเพื่อนำสู่ตลาดสากลต่อไป
.............
วันอาทิตย์ที่ 9 พฤษภาคม 2564
รมว.สุชาติ มอบ ที่ปรึกษา ส่งมอบผลิตภัณฑ์อาหารอบแห้ง แก่สถานประกอบการ เป็นขวัญกำลังใจแก่พนักงานที่กักตัวและบุคลากรทางการแพทย์สู้โควิด-19 จ.ประจวบคีรีขันธ์
รัฐมนตรีว่าการกระทรวงแรงงาน มอบหมายให้  ที่ปรึกษารัฐมนตรีว่าการกระทรวงแรงงาน ส่งมอบผลิตภัณฑ์อาหารอบแห้งแก่ผู้แทนสถานประกอบการ เพื่อนำไปส่งมอบให้เป็นขวัญและกำลังใจแก่พนักงานที่กักตัวและบุคลากรทางการแพทย์สู้โควิด-19 จ.ประจวบคีรีขันธ์
เมื่อวันที่ 9 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่จังหวัดประจวบคีรีขันธ์ เพื่อมอบสิ่งของซึ่งเป็นข้าวผัดอบกรอบผสมผักและผลไม้อบแห้ง ตรา ว่าง ว่าง ผลิตภัณฑ์ของบริษัท ไบ่ ลี่ เอ็นเตอร์ไพร์ส จำกัด ให้กับนางสาววิชชุดา ยกย่อง หัวหน้างานฝ่ายบุคคล บริษัท ควอลิตี้ ไพน์แอปเปิ้ล โปรดักส์ จำกัด ณ สำนักงานประกันสังคมจังหวัดประจวบคีรีขันธ์ สาขาหัวหิน เพื่อนำสิ่งของดังกล่าวไปมอบให้กับเจ้าหน้าที่ผู้ปฏิบัติงานบุคลากรทางการแพทย์ที่ดำเนินการตรวจคัดกรองโควิด-19 ตลอดจนลูกจ้างที่ตรวจพบเชื้อและกักตัวอยู่ในโรงพยาบาลสนามและลูกจ้างที่ตรวจไม่พบเชื้อที่กักตัวอยู่ในสถานประกอบการอีกด้วย โดยมี หัวหน้าส่วนราชการหน่วยงานในสังกัดกระทรวงแรงงานจังหวัดประจวบคีรีขันธ์ เข้าร่วมในครั้งนี้ด้วย
นางธิวัลรัตน์ กล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ห่วงใยผู้ประกันตนต่อสถานการณ์การแพร่ระบาดของโรคโควิด -19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่อง ซึ่งในส่วนของจังหวัดประจวบคีรีขันธ์ ได้รายงานความคืบหน้ากรณีพบกลุ่มผู้ติดเชื้อในสถานประกอบการ คือ บริษัท ควอลิตี้ ไพน์แอปเปิ้ล โปรดักส์ จำกัด โดยการประชุมคณะกรรมการโรคติดต่อจังหวัดประจวบคีรีขันธ์ เมื่อวันที่ 7 พฤษภาคม 2564 สำนักงานสาธารณสุขจังหวัดฯ เข้าตรวจหาเชื้อที่บริษัทดังกล่าว จากลูกจ้างจำนวน 225 ราย พบผู้ติดเชื้อ รวม 95 ราย ส่วนใหญ่เป็นสัญชาติเมียนมา ซึ่งจังหวัดฯ มีแนวทางการดำเนินงานโดยปิดสถานประกอบการ ห้ามบุคคลเข้า-ออก และจัดตั้งโรงพยาบาลสนามหรือ Factory Hospital/Quarantine ให้พนักงานทุกคนกักตัวอยู่ภายในสถานประกอบการ โดยแยกตัวพนักงานที่ติดเชื้อให้รักษาตัวที่โรงพยาบาลสนาม ส่วนพนักงานที่ตรวจไม่พบเชื้อหรือไม่แสดงอาการให้กักตัวภายในสถานประกอบการ
นางธิวัลรัตน์ กล่าวต่อว่า ในวันนี้ ดิฉันได้รับมอบหมายจากท่านสุชาติ ชมกลิ่น รมว.แรงงาน ให้ลงพื้นที่มาติดตามสถานการณ์ดังกล่าว และมอบสิ่งของซึ่งเป็นข้าวผัดอบกรอบผสมผักและผลไม้อบแห้ง ตรา ว่าง ว่าง ผลิตภัณฑ์ของบริษัท ไบ่ ลี่ เอ็นเตอร์ไพร์ส จำกัด ให้กับหัวหน้างานฝ่ายบุคคล บริษัท ควอลิตี้ ไพน์แอปเปิ้ล โปรดักส์ จำกัด ณ สำนักงานประกันสังคมจังหวัดประจวบคีรีขันธ์ สาขาหัวหิน เพื่อนำสิ่งของดังกล่าวไปมอบให้กับเจ้าหน้าที่ผู้ปฏิบัติงานบุคลากรทางการแพทย์ที่เสียสละ ทุ่มเท ต่อสู้กับการแพร่ระบาดของโควิด-19 ดำเนินการตรวจคัดกรอง ตลอดจนลูกจ้างที่ตรวจพบเชื้อและกักตัวอยู่ในโรงพยาบาลสนามและลูกจ้างที่ตรวจไม่พบเชื้อที่กักตัวอยู่ในสถานประกอบการอีกด้วย
วันอาทิตย์ที่ 9 พฤษภาคม 2564
ปลัดกระทรวงยุติธรรม  เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ ๒/๒๕๖๔
ในวันศุกร์ที่ ๗ พฤษภาคม ๒๕๖๔ เวลา ๑๐.๐๐ น. ณ ห้องประชุมวิจิตรวาทการ ชั้น ๓ อาคารสำนักงานสภาความมั่นคงแห่งชาติ ทำเนียบรัฐบาล ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ ๒/๒๕๖๔ โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ซึ่งมีผู้บริหาร หน่วยงานที่เกี่ยวข้อง เข้าร่วมประชุม
ที่ประชุมได้รับทราบความคืบหน้าผลการดำเนินงานป้องกัน และปราบปรามการค้ามนุษย์ของประเทศไทย ตลอดจนพิจารณาสรรหาประธานกรรมการ และกรรมการผู้ทรงคุณวุฒิในคณะต่างๆ
วันอาทิตย์ที่ 9 พฤษภาคม 2564
“เฉลิมชัย” ทุบสถิติขายทุเรียนไทยไปจีนล็อตสอง 45 นาทีเต็มลำ 25 ตันกว่าหมื่นลูก ชาวเมืองซีอานตื่นเต้นขึ้นป้ายต้อนรับถึงสนามบิน
“เฉลิมชัย” ทุบสถิติขายทุเรียนไทยไปจีนล็อตสอง 45 นาทีเต็มลำ 25 ตันกว่าหมื่นลูก ชาวเมืองซีอานตื่นเต้นขึ้นป้ายต้อนรับถึงสนามบิน “อลงกรณ์” เผยเคล็ดลับแพลตฟอร์มพรีออเดอร์เตรียมขยายผลสินค้าเกษตรอื่นๆ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานที่ประชุมคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ ว่า กระทรวงเกษตรและสหกรณ์ประสบความสำเร็จเป็นครั้งที่ 2 ภายใน 2สัปดาห์ในการส่งออกทุเรียนทางเครื่องบินล็อตที่สองไปจีนจำนวน 25 ตัน (11,200 ลูก) สู่เมืองซีอานเมืองเอกของมณฑลส่านซีในภาคตะวันตกเฉียงเหนือของจีนด้วยกลยุทธ์ใหม่ระบบสั่งซื้อล่วงหน้า (Pre order platform) เมื่อวันที่ 8 พ.ค. ที่ผ่านมาโดยใช้เวลาขายออนไลน์เพียง 45 นาที
“ก่อนหน้านี้ได้ทดลองขายด้วยแพลตฟอร์มใหม่เป็นครั้งแรก 20 ตัน ใช้เวลา 9 ชั่วโมงก็ตื่นเต้นกันมากว่า ขายไม่ถึงวันได้เกือบหมื่นลูกเต็มลำเครื่องบินและขนขึ้นเครื่องที่สนามบินสุวรรณภูมิส่งไปยังเมืองเซินเจิ้นเมื่อวันที่ 27 เมษายนที่ผ่านมา แต่เมื่อวานขายไม่ถึงชั่วโมงเต็มลำ 25 ตัน นับเป็นครั้งที่ 2 ของการจำหน่ายทุเรียนผ่านระบบสั่งซื้อล่วงหน้า (Pre-Order platform) ไปประเทศจีนซึ่งเป็นตลาดใหญ่ที่สุดของผลไม้ไทย โดยครั้งนี้เป็นการเปิดตลาดตอนในของจีนคือมณฑลส่านซีในภาคตะวันตกเฉียงเหนือด้วยแพลตฟอร์มใหม่บนความร่วมมือระหว่างกระทรวงเกษตรฯ กระทรวงพาณิชย์ บริษัทเอกชน และสหกรณ์ผลไม้ เช่นสหกรณ์เมืองขลุง จังหวัดจันทบุรี และเป็นการสร้างแบรนด์ทุเรียนไทยในระดับสหกรณ์ผลไม้ (Cooperative Farm based Branding) ตามแนวทางเกษตรสร้างสรรค์ (Creative Agriculture) ต่อไปเกษตรกรชาวสวนทุเรียนและสหกรณ์จะสามารถขายได้ราคาสูงขึ้น ทั้งนี้ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้ขยายผลไปยังสินค้าเกษตรอื่นๆ” นายอลงกรณ์ กล่าว
นายอลงกรณ์ กล่าวต่อไปว่า ปัจจัยความสำเร็จคือการเน้นคุณภาพและมาตรฐานของทุเรียนในระบบ GAP และ GMP ระบบตรวจสอบย้อนกลับ (Traceability) ระบบการประกันสินค้า ระบบทรัพย์สินทางปัญญา (สร้างแบรนด์) การสร้างความเชื่อมั่นให้ลูกค้า (Trust) และความร่วมมือระหว่างภาคเอกชน ภาคเกษตรกรและกระทรวงเกษตรฯ ภายใต้ “5 ยุทธศาสตร์เฉลิมชัย”และโมเดล “เกษตรผลิต-พาณิชย์ตลาด” ซึ่งเป็นส่วนหนึ่งในนโยบายการปฏิรูปไม้ผลทั้งระบบของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาและบริหารจัดการผลไม้ (Fruit Board) และการขับเคลื่อนโมเดล “เกษตรผลิต พาณิชย์ตลาด” ร่วมกับ นายจุรินทร์ ลักษณวิศิษฐ์ รองนายกรัฐมนตรีและรัฐมนตรีพาณิชย์ ประการสำคัญคือ โครงการดังกล่าวนี้ไม่ได้ใช้งบประมาณจากภาครัฐ แต่เป็นระบบที่ให้เอกชนรับผิดชอบการขายและการขนส่งโลจิสติกส์ภายใต้แพลตฟอร์มที่คณะอนุกรรมการอีคอมเมิร์ซของกระทรวงเกษตรฯ และฟรุ้ทบอร์ดออกแบบ ซึ่งสร้างความตื่นเต้นให้กับชาวเมืองซีอานและผู้ประกอบการจีนที่จะได้ลิ้มรสทุเรียนคุณภาพสดจากสวนทุเรียนเมืองจันทบุรี
วันอาทิตย์ที่ 9 พฤษภาคม 2564
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๗ พฤษภาคม ๒๕๖๔ เวลา ๑๓.๓๐ น.
ณ ห้องปฏิบัติงาน ชั้น ๑๑ อาคารกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๔ โดยมีคณะอนุกรรมการฯ และผู้ที่เกี่ยวข้องเข้าร่วม
เพื่อพิจารณาแนวทางการกำหนดสถานที่อื่นที่ใช้ในการขัง จำคุก หรือควบคุม ผู้ต้องหา จำเลย หรือผู้ซึ่งต้องจำคุกตามคำพิพากษาถึงที่สุด โดยได้เน้นเฉพาะกลุ่มบุคคล ๔ ประเภท ได้แก่ จำเลยวิกลจริต จำเลยจะถึงอันตรายแก่ชีวิตถ้าต้องจำคุก จำเลยมีครรภ์
จำเลยคลอดบุตรแล้วยังไม่ถึงสามปี และต้องเลี้ยงดูบุตร เพื่อให้กลุ่มบุคคลดังกล่าวได้รับประโยชน์ในการบำบัดรักษาหรือการดูแลที่เหมาะสมกับสภาวะร่างกายและจิตใจ อีกทั้งยังเป็นการลดความแออัดในเรือนจำอีกด้วย ทั้งนี้ฝ่ายเลขานุการได้รับประเด็นทางนโยบาย ข้อสังเกตและข้อเสนอแนะ จากคณะอนุกรรมการฯ เพื่อดำเนินการจัดทำรูปแบบการดำเนินการดังกล่าวให้เป็นรูปธรรมต่อไป
วันอาทิตย์ที่ 9 พฤษภาคม 2564
ผู้ประกอบการ-ลูกจ้างร้านอาหาร เฮ!! รมว.สุชาติกำชับ ประกันสังคมเร่งเยียวยากรณีรัฐสั่งปิดกิจการชั่วคราวจากเหตุสุดวิสัยโควิด-19 ให้ได้สิทธิว่างงาน 50 % ไม่เกิน 90 วัน
รัฐมนตรีว่าการกระทรวงแรงงาน เผย นายกรัฐมนตรีห่วงใยพนักงานลูกจ้าง ผู้ประกันตนที่ได้รับผลกระทบเหตุสุดวิสัยโควิด-19 จากกรณีรัฐสั่งปิดสถานที่ หรือกิจการชั่วคราว สั่ง สปส. เร่งช่วยเหลือเยียวยาให้ได้รับสิทธิประโยชน์ว่างงาน 50 % ไม่เกิน 90 วัน
เมื่อวันที่ 9 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงการให้ความช่วยเหลือแก่ลูกจ้างโดยเฉพาะพนักงานหน้าร้านกรณีรัฐสั่งปิดสถานประกอบการชั่วคราวเนื่องจากสถานการณ์โควิด-19 ว่า จากกรณีที่ภาครัฐมีประกาศห้ามนั่งรับประทานอาหารในร้านค้าและอนุญาตให้นำกลับไปรับประทานที่บ้านนั้น ซึ่งส่งผลให้พนักงานที่บริการหน้าร้านต้องหยุดงานชั่วคราว รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยผู้ประกันตนที่ได้รับผลกระทบจากสถานการณ์การแพร่ระบาดของโควิด-19 จึงได้กำชับให้กระทรวงแรงงาน โดยสำนักงานประกันสังคม เร่งช่วยเหลือเยียวยาลูกจ้างพนักงานร้านค้า ร้านอาหาร และสถานประกอบกิจการที่ได้รับผลกระทบจากกรณีรัฐสั่งปิด โดยกระทรวงแรงงานได้ออกกฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563 ซึ่งระบุว่า ในกรณีมีเหตุสุดวิสัยที่ทำให้ลูกจ้างซึ่งเป็นผู้ประกันตนซึ่งมีสิทธิได้รับประโยชน์ทดแทนในกรณีว่างงานไม่ได้ทำงานหรือนายจ้างไม่ให้ทำงานเนื่องจากต้องกักตัวหรือเฝ้าระวังการระบาดของโรค หรือในกรณีที่ลูกจ้างไม่ได้ทำงานเนื่องจากนายจ้างต้องหยุดประกอบกิจการไม่ว่าทั้งหมดหรือบางส่วน เนื่องจากทางราชการมีคำสั่งให้ปิดสถานที่เป็นการชั่วคราวเพื่อป้องกันการแพร่ระบาดของโควิด-19 ทำให้ไม่สามารถประกอบกิจการได้ตามปกติ และลูกจ้างไม่ได้รับค่าจ้างในระหว่างนั้น ให้ลูกจ้างดังกล่าวมีสิทธิได้รับประโยชน์ทดแทนในกรณีว่างงานในอัตราร้อยละ 50 ของค่าจ้างรายวัน โดยให้ได้รับตลอดระยะเวลาที่มีการกักตัวหรือเฝ้าระวังการระบาดของโรคหรือมีคำสั่งปิดสถานที่ดังกล่าวแล้วแต่กรณี แต่รวมกันไม่เกิน 90 วัน
นายสุชาติ กล่าวต่อว่า ผู้ประกันตนต้องดำเนินการยื่นขอรับประโยชน์ทดแทนโดยกรอกแบบขอรับประโยชน์ทดแทน พร้อมเบอร์โทรศัพท์ที่ติดต่อได้และแนบสำเนาสมุดบัญชีเงินฝากประเภทออมทรัพย์ แล้วนำส่งให้นายจ้างรวบรวมแบบฯ เพื่อบันทึกข้อมูลลูกจ้างและหนังสือรับรองการหยุดงานกรณีราชการสั่งปิด/กรณีกักตัว เมื่อนายจ้างบันทึกข้อมูลลูกจ้างเสร็จสิ้นให้นำส่งแบบฯ และหนังสือรับรองในระบบ e- Service ส่งมายังสำนักงานประกันสังคมเขตพื้นที่ที่สถานประกอบการตั้งอยู่ทางไปรษณีย์ลงทะเบียน ภายใน 3 วันทำการ นับแต่วันที่บันทึกข้อมูลในระบบ e-Service บน www.sso.go.th สอบถามข้อมูลเพิ่มเติมได้ที่สำนักงานประกันสังคมกรุงเทพมหานครพื้นที่ทั้ง 12 แห่ง/จังหวัด/สาขา/ที่ท่านสะดวก หรือผ่านโทรศัพท์สายด่วนประกันสังคม 1506 ตลอด 24 ชั่วโมง
วันอาทิตย์ที่ 9 พฤษภาคม 2564
ประกาศ ขสมก. ประจำวันที่ 9 พฤษภาคม 2564 พนักงานติดเชื้อไวรัส COVID-19 จำนวน 5 ราย
ประกาศ ขสมก. ประจำวันที่ 9 พฤษภาคม 2564 พนักงานติดเชื้อไวรัส COVID-19 จำนวน 5 ราย
ประกาศ ขสมก. ประจำวันที่ 9 พฤษภาคม 2564 พนักงานติดเชื้อไวรัส COVID-19 จำนวน 5 ราย
1) ผู้ช่วยผู้จัดการสาย 62 อู่สาธุประดิษฐ์ เขตการเดินรถที่ 4
2) พนักงานเก็บค่าโดยสารรถปรับอากาศ สาย 62 เขตการเดินรถที่ 4
3) พนักงานเก็บค่าโดยสารรถธรรมดา สาย 12 เขตการเดินรถที่ 4
4) พนักงานเก็บค่าโดยสารรถธรรมดา สาย 47 เขตการเดินรถที่ 4
5) พนักงานขับรถโดยสารปรับอากาศ สาย 510 เขตการเดินรถที่ 1
วันอาทิตย์ที่ 9 พฤษภาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔ ผ่านระบบการประชุมทางไกล (
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๗ พฤษภาคม ๒๕๖๔ เวลา ๐๙.๓๐ น. ณ ห้องประชุม ๔ - ๐๑ ชั้น ๔ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๖/๒๕๖๔ ผ่านระบบการประชุมทางไกล (Video Conference) โดยมีเจ้าหน้าที่ที่เกี่ยวข้องเข้าร่วมฯ
ในการนี้ ที่ประชุมรับทราบข้อมูลแสดงการให้ความช่วยเหลือประชาชน ปีงบประมาณ ๒๕๖๔ ในภาพรวมทั่วประเทศ ซึ่งมีผู้เข้ารับบริการทั้งหมด จำนวน ๒,๗๕๐ ราย และรับทราบรายงานการให้ความช่วยเหลือกรณียุติคำขอรับความช่วยเหลือเงินกองทุนยุติธรรม นอกจากนี้ ที่ประชุมพิจารณาคำขอรับความช่วยเหลือเสนอคณะอนุกรรมการให้ความช่วยเหลือประจำกรุงเทพมหานครฯ คณะที่ ๒ จำนวน ๓ ราย พิจารณาอนุมัติ ๑ ราย เป็นจำนวนเงิน ๓,๐๙๒,๖๗๘ บาท และอยู่ระหว่างการทบทวนผลการพิจารณาคำขอรับความช่วยเหลือ จำนวน ๒ ราย
วันอาทิตย์ที่ 9 พฤษภาคม 2564
ในหลวงพระราชทานพระบรมราชานุญาตประกอบพิธีปลุกเสกเมล็ดพันธุ์ข้าวพระราชทานและพืชพันธุ์ต่าง ๆ ในวันอาทิตย์ที่ 9 พ.ค. 64
​ในหลวงพระราชทานพระบรมราชานุญาตประกอบพิธีปลุกเสกเมล็ดพันธุ์ข้าวพระราชทานและพืชพันธุ์ต่าง ๆ ในวันอาทิตย์ที่ 9 พ.ค. 64 พร้อมทั้งพิธีหว่านข้าวในแปลงนาทดลอง สวนจิตรลดา ในวันจันทร์ที่ 10 พ.ค. 64 เพื่อความเป็นสิริมงคลและสร้างขวัญกำลังใจแก่เกษตรกรทุกสาขาทั่
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า พระราชพิธีพืชมงคลจรดพระนังคัลแรกนาขวัญ จัดขึ้นเป็นงานเฉพาะเพื่อสร้างความเป็นสิริมงคลแก่การผลิตพืชพันธุ์ธัญญาหารของประเทศไทย มุ่งหมายบำรุงขวัญให้กำลังใจแก่เกษตรกรของชาติ เมื่อย่างเข้าสู่ต้นฤดูกาลเพาะปลูกทุกปี นับตั้งแต่โบราณจวบจนปัจจุบันพระราชพิธีพืชมงคลจรดพระนังคัลแรกนาขวัญเป็นพระราชพิธี 2 พิธีรวมกันคือ พระราชพิธีพืชมงคลอันเป็นพิธีสงฆ์ ประกอบพระราชพิธีวันแรกในพระอุโบสถวัดพระศรีรัตนศาสดาราม และพระราชพิธีจรดพระนังคัลแรกนาขวัญ (พิธีไถหว่าน)อันเป็นพิธีพราหมณ์ ซึ่งจะประกอบพระราชพิธีในวันรุ่งขึ้น ณ มณฑลพิธีสนามหลวง
ถึงแม้ว่าในปีพุทธศักราช 2564 นี้ กระทรวงเกษตรและสหกรณ์จะไม่ได้จัดงานพระราชพิธีพืชมงคลจรดพระนังคัลแรกนาขวัญ ณ มณฑลพิธีท้องสนามหลวง เนื่องจากประเทศไทยและนานาประเทศทั่วโลกต้องเผชิญกับสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ซึ่งมีมาตรการและข้อปฏิบัติทางสาธารณสุขหลายประการเพื่อป้องกันการแพร่กระจายของโรค ดังนั้น กระทรวงเกษตรและสหกรณ์จึงขอพระราชทานพระบรมราชวินิจฉัยงดการประกอบพระราชพิธีพืชมงคลจรดพระนังคัลแรกนาขวัญในปีนี้จากเดิมที่สำนักพระราชวังได้กำหนดให้ประกอบพระราชพิธีในวันอาทิตย์ที่ 9 และวันจันทร์ที่ 10 พฤษภาคม 2564 โดยขอพระราชทานพระบรมราชานุญาตประกอบพิธีปลุกเสกเมล็ดพันธุ์ข้าวพระราชทานและพืชพันธุ์ต่าง ๆ ในวันอาทิตย์ที่ 9 พฤษภาคม 2564 โดยนำพันธุ์ข้าวทรงปลูกพระราชทานในฤดูทำนาปี 2563 และพันธุ์พืชต่าง ๆ มาเข้าประกอบพิธี พร้อมทั้งพิธีหว่านข้าวในแปลงนาทดลอง สวนจิตรลดา ในวันจันทร์ที่ 10 พฤษภาคม 2564 เพื่อความเป็นสิริมงคลและสร้างขวัญกำลังใจแก่เกษตรกรทุกสาขาทั่วประเทศ
ในการนี้ พระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว ทรงพระกรุณาโปรดอาราธนาให้สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จไปทรงเป็นประธานในการประกอบพิธีปลุกเสกเมล็ดพันธุ์ข้าวพระราชทานและพืชพันธุ์ต่าง ๆ พร้อมทั้งพระมหาราชครูพิธีศรีวิสุทธิคุณ เป็นประธานฝ่ายพราหมณ์ ณ พระอุโบสถ วัดพระศรีรัตนศาสดาราม ในพระบรมมหาราชวัง ในวันอาทิตย์ที่ 9 พฤษภาคม 2564 โดยพระราชทานพระบรมราชานุญาตให้อัญเชิญพระคันธารราษฎร์ใหญ่ (ประทับนั่ง) และพระคันธารราษฎร์จีน (ประทับนั่ง) ที่ประดิษฐาน ณ หอพระคันธารราษฎร์ วัดพระศรีรัตนศาสดาราม ไปประดิษฐานเป็นพระพุทธรูปประธานในพิธีปลุกเสกเมล็ดพันธุ์ข้าวพระราชทานและพืชพันธุ์ต่าง ๆ พร้อมทั้งทรงกรุณาโปรดเกล้าฯ ให้ พลเอก สุรยุทธ์ จุลานนท์ ประธานองคมนตรี ปฏิบัติหน้าที่ประธานฝ่ายฆราวาสในพิธีปลุกเสกเมล็ดพันธุ์ข้าวพระราชทานและพืชพันธุ์ต่าง ๆ ณ พระอุโบสถวัดพระศรีรัตนศาสดาราม ในพระบรมมหาราชวัง ในวันอาทิตย์ที่ 9 พฤษภาคม 2564 เวลา 17.00 น. และปฏิบัติหน้าที่ประธานในพิธีหว่านข้าวในแปลงนาทดลอง สวนจิตรลดา ในวันจันทร์ที่ 10 พฤษภาคม 2564 เวลา 10.00 น. โดยมีปลัดกระทรวงเกษตรและสหกรณ์ เป็นผู้หว่านข้าว เพื่อเป็นเมล็ดพันธุ์สำหรับการประกอบพระราชพิธีพืชมงคลจรดพระนังคัลแรกนาขวัญในปีพุทธศักราช 2565
วันอาทิตย์ที่ 9 พฤษภาคม 2564
รมว.ยุติธรรม ลงพื้นที่ตรวจโรงพยาบาลสนาม เผย "พระองค์ภาฯ" มอบทุนทรัพย์ส่วนพระองค์  ๑ ล้านบาท ผ่านโครงการราชทัณฑ์ปันสุข "สมศักดิ์" เตรียมขยายพื้นที่เพิ่มเป็น ๑,๐๑๐ เตียง หวังรองรับปร
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจโรงพยาบาลสนาม เผย "พระองค์ภาฯ" มอบทุนทรัพย์ส่วนพระองค์
๑ ล้านบาท ผ่านโครงการราชทัณฑ์ปันสุข "สมศักดิ์" เตรียมขยายพื้นที่เพิ่มเป็น ๑,๐๑๐ เตียง หวังรองรับประชาชนด้วย
ในวันเสาร์ที่ ๘ พฤษภาคม ๒๕๖๔ เวลา ๑๔.๓๐ น. ณ ทัณฑสถานโรงพยาบาลราชทัณฑ์นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เดินทางลงพื้นที่ตรวจความเรียบร้อยพื้นที่จัดตั้งโรงพยาบาลสนาม เพื่อเตรียมรองรับผู้ป่วยโควิด-19 ทั้งผู้ต้องขัง เจ้าหน้าที่และประชาชนทั่วไป
นายสมศักดิ์ กล่าวว่า วันนี้ตนได้มาติดตามงาน โรงพยาบาลสนาม ซึ่ง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ได้พระราชทานทุนทรัพย์ส่วนพระองค์ จำนวน ๑ ล้านบาท ผ่านทางโครงการราชทัณฑ์ปันสุข ทำความ ดี เพื่อชาติ ศาสน์ กษัตริย์ โดยให้จัดหาอุปกรณ์ต่างๆ และได้มีรถพระราชทานตรวจโควิดมายังโรงพยาบาลราชทัณฑ์ด้วย เพื่อช่วยในการตรวจคัดกรองหาเชื้อโควิด ซึ่งถือเป็นพระมหากรุณาธิคุณอันล้นพ้น ประชาชนทุกคนต่างซาบซึ้ง ส่วนการดำเนินการตรวจหาเชื้อของโรงพยาบาลราชทัณฑ์เราได้ดำเนินการมาตั้งแต่วันที่ ๑๕ กุมภาพันธ์ ๒๕๖๔ จนถึงขณะนี้มีผู้มารับบริการทั้งผู้ต้องขัง ข้าราชการและประชาชน ประมาณ ๑๐,๐๐๐ คน ซึ่งในส่วนของผู้ต้องขังในเขต กทม.และปริมณฑล รวม ๑๑ แห่ง เรามีผู้ต้องขังที่ต้องดูแลประมาณ ๓๐,๐๐๐ คน
นายสมศักดิ์ กล่าวอีกว่า ในส่วนของเตียงสนาม ขณะนี้เราได้ขยายพื้นที่เพิ่ม จากเดิมที่เราตั้งเป้าไว้ ๕๐๐ เตียง ขณะนี้เราขยายเพิ่มได้ ๑,๐๑๐ เตียง ซึ่งดำเนินการเสร็จไปแล้ว ๘๐% โดยปัจจุบันมีผู้มารักษาตัวที่นี่แล้ว ๓๓๗ คน ซึ่งสาเหตุที่เราเพิ่มพื้นที่เพราะเราอยากบริการถึงประชาชนทั่วไปด้วย แต่ยังมีติดกฎหมายบางข้อ ซึ่งต้องมีการประชุมของทางกรมราชทัณฑ์ โดยกำลังเตรียมการอยู่ ในส่วนโรงพยาบาลสนาม เหลือเรื่องอุปกรณ์และเครื่องมือ เราจะดำเนินการให้เสร็จใน ๗ วัน ส่วนมาตรการในเรือนจำทุกแห่งจากเดิมเราจะมีหน้ากากให้เฉพาะคนเข้าใหม่ และผู้เข้าออกจากการไปศาลเท่านั้น แต่ขณะนี้เราปรับเป็นมาตรการควบคุมสูงสุด ให้ผู้ต้องขังทุกคนต้องสวมหน้ากาก และการกักตัวควบคุมโรคจากเดิม ๑๔ วัน เพิ่มเป็น ๒๑ วัน
วันอาทิตย์ที่ 9 พฤษภาคม 2564
รัฐบาลพร้อมดูแล เด็ก ผู้สูงอายุ คนพิการ ที่ขาดคนดูแลเหตุโควิด19 และอำนวยความสะดวกจองวัคซีน - ส่งตัวรักษาโรงพยาบาล
รัฐบาลพร้อมดูแล เด็ก ผู้สูงอายุ คนพิการ ที่ขาดคนดูแลเหตุโควิด19 และอำนวยความสะดวกจองวัคซีน - ส่งตัวรักษาโรงพยาบาล
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายกรัฐมนตรี พล.อ.ประยุทธ์ จันทร์โอชา ได้กำชับหน่วยงานที่เกี่ยวข้องกับการป้องกันการแพร่ระบาดโควิด19 ให้ดูแลประชาชนทุกคนอย่างดีที่สุด โดยเฉพาะกลุ่มคนเปราะบาง ครอบคลุม เด็ก ผู้สูงอายุ และคนพิการ ซึ่งแม้จะไม่ได้เป็นผู้ป่วยโควิด19 แต่ก็อาจได้รับผลกระทบ เพราะเป็นผู้อยู่ในภาวะพึ่งพิง เมื่อผู้ดูแลหรือคนในครอบครัวติดเชื้อโควิด19 กลุ่มเปราะบางจึงอยู่ในสถานะขาดที่พึ่ง ภาครัฐจึงต้องวางแผนเพื่อช่วยเหลือและบรรเทาปัญหาของคนกลุ่มนี้ด้วย
ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) ได้สั่งงเปิดสายด่วน 1300 ตลอด 24 ชั่วโมง เพื่อดูแลกลุ่มเปราะบางทั่วประเทศเป็นการเฉพาะ ในกรณี 1) ได้รับความเดือดร้อนไม่มีผู้ดูแลเนื่องจากพ่อแม่ ผู้ปกครอง หรือผู้ดูแลเป็นผู้ติดเชื้อโควิด19 2) รักษาหายแล้วและกลับมาอยู่ในครอบครัว แต่มีความเครียดวิตกกังวล 3) ถูกทิ้งไว้ลำพัง และ 4 ) ผู้ป่วยติดเชื้อโควิด19 เป็นผู้ส่งเสียเลี้ยงดู มากไปกว่านั้น ในพื้นที่กรุงเทพฯและปริมณฑล ที่มีการแพร่ระบาดของโรคฯอย่างมาก พม. ได้เตรียมสถานที่พักพิงสำหรับกลุ่มเปราะบางไว้ต่างหาก อาทิ กรณีเด็ก ใช้สถานสงเคราะห์เด็กหญิงบ้านราชวิถี (เฉพาะเด็กหญิง) สถานแรกรับเด็กชายปากเกร็ด (เฉพาะเด็กชาย) สถาบันประชาบดี ปทุมธานี กรณีผู้สูงอายุ ใช้ที่พักคนเดินทางดินแดงบ้านสร้างโอกาส ศูนย์ฝึกอบรมผู้สูงอายุ บางละมุง กรณีคนพิการ ใช้ศูนย์พัฒนาและฝึกอาชีพคนพิการ พระประแดง
ในส่วนการดูแลกลุ่มเปราะบางที่ติดเชื้อโควิด19 รองโฆษกฯ กล่าวว่า พม.พร้อมให้การดูแลประสานกทม. และกระทรวงสาธารณสุขเพื่อส่งต่อเข้ารับการรักษาที่สถานพยาบาล เช่น ผู้ป่วยเด็กอายุต่ำกว่า 15 ปีและผู้ป่วยพิการที่ต้องรับการดูแลเป็นพิเศษ พม. ได้ร่วมมือกับโรงพยาบาลธรรมศาสตร์เฉลิมพระเกียรติ จัดพื้นที่รองรับผู้ป่วยกลุ่มนี้ให้ หรือหากผู้ป่วยติดต่อประสานเข้ารักษาพยาบาลไว้แล้ว แต่มีปัญหาไม่มีรถมารับ พม.จะจัดรถไปรับเพื่อส่งไปรับการรักษา พร้อมกันนี้ เรื่องการลงทะเบียนจองฉีดวัคซีน ได้เตรียมอาสาสมัครพัฒนาสังคม (อพม.) และเจ้าหน้าที่ พม. ทั่วประเทศ ไว้คอยช่วยกลุ่มเปราะบางลงทะเบียนจองฉีดวัคซีน ซึ่งจะฉีดให้กับผู้สูงอายุ และผู้มีโรคประจำตัว 7 โรค หากเป็นผู้มีคุณสมบัติแต่ยังลงทะเบียนไม่ได้ สามารถโทรมาขอความช่วยเหลือที่ สายด่วน 1300 ซึ่งจะมีการประสานกับกระทรวงสาธารณสุข เพื่อให้การลงทะเบียนสำเร็จเรียบร้อย
“รัฐบาลห่วงใยในความยากลำบากที่กลุ่มคนเปราะบางต้องเผชิญภายใต้สถานการณ์โควิด19 ถึงแม้ว่าบางคนจะไม่ได้ในติดเชื้อแต่ก็ต้องเจอผลกระทบเพราะขาดที่พึ่ง จึงได้เตรียมพร้อมการให้ความช่วยเหลือในเบื้องต้น โดยกระทรวง พม. ได้บูรณาการความร่วมมือกับภาครัฐ เครือข่ายภาคประชาชน ภาคเอกชน ลงพื้นที่ช่วยเหลือประชาชนร่วมกัน มีการเตรียมสถานที่รองรับไว้หลายพื้นที่ ทั้งในเขต กทม. ปริมณฑล และ ส่วนภูมิภาค ส่วนในกรณีผู้ติดเชื้อ ก็จะช่วยประสานส่งต่อผู้ป่วยโควิด19ไปยังหน่วยงานที่เกี่ยวข้องอย่างเร่งด่วน และ ท้ายสุด ในกรณีที่คนในครอบครัวซึ่งเป็นผู้ดูแลกลุ่มเปราะบางติดเชื้อโควิด19 กระทรวงฯ จะให้การช่วยเหลือเรื่องอาชีพของครัวเรือนด้วย จึงขอย้ำว่า สายด่วน 1300 พร้อมเป็นที่พึ่งของกลุ่มเปราะบางทุกคน” นางสาวรัชดา กล่าว
............................
กลุ่มประชาสัมพันธ์และเผยแพร่ สำนักโฆษก